આ ગણેશોત્સવ વિશે આ પરિવારના પ્રકાશ વ્યાસે ‘મિડ-ડે’ને કહ્યું હતું કે ‘આજથી ૧૧૭ વર્ષ પહેલાં એટલે કે ૧૯૦૦ની સાલમાં અમારા પરિવારમાં મારા પરદાદા દામોદર વ્યાસનો જન્મ થયો એની સાથે ઘરમાં ગણેશજીની પધરામણી થઈ હતી. એ સમયથી અમારા પરિવારમાં અમે બધા સાથે મળીને ગણેશોત્સવની ઉજવણી કરીએ છીએ. અમે અમારા ૧૨૬ વર્ષ જૂના બિલ્ડિંગના અમારા ઘરમાં ૧૧૭ વર્ષથી અઢી ફુટની ઇકો-ફ્રેન્ડ્લી ગણેશની મૂર્તિની સ્થાપના કરીએ છીએ. મૂર્તિકારની પણ અત્યારે છઠ્ઠી-સાતમી પેઢી ચાલી રહી છે. એ સમયની મૂર્તિમાં અને આજની મૂર્તિમાં તસુભરનો ફરક નજરે પડતો નથી.’